નવી દિલ્હી, 25 ઑક્ટોબર : છેલ્લા અનેક મહિનાઓથી કિંગફિશર એરલાઇન્સ દ્વારા તેના કર્મચારીઓને પગાર ચૂકવવામાં આવ્યો નહીં હોવાથી કર્મચારીઓ હડતાલ પર ઉતરી ગયા હતા. કિંગફિશર બોર્ડ અને કર્મચારીઓ વચ્ચે છેલ્લા અનેક દિવસથી સમજૂતીના પ્રયાસો ચાલી રહ્યા હતા તે આજે સફળ થયા છે. કર્મચારીઓએ વ્યવસ્થાપન સાથે આજે સમજૂતી બેઠક યોજી હતી. જે સફળ રહી છે અને કર્મચારીઓએ આજથી જ કામ પર પરત ફરવાનો નિર્ણય લીધો છે.